open-index/open-wikipedia-markdown huggingface dataset:
Елица Живкова

**Елица Живкова** ( во  — ) — учесник во НОВ на Македонија.

## Животопис
Таа била монополска работничка. Во текот на 1943 година во нејзиниот дом се одржувале состаноци на Месниот Комитет на КПМ - Куманово, а исто така престојувале и илегалци. Како монополска работничка вршела саботажи, растурала летоци и слично. Во летото 1944 година заминала на слободната територија на Козјак, со задача од АФЖ да работи на организирање на жените. Организирала месни селски одбори на АФЖ. Ја организирала селската младина за плетење на топла облека и
прибирање на други потреби за НОВ. Прифаќала илегалци.

## Наводи

Категорија:Учесници во НОБ
Категорија:Жени во НОБ
Евица Живковиќ

**Евица Живковиќ** ( во  — ) — учесник во НОВ на Македонија.

## Животопис
Таа била наемна работничка. Учествувала во заднината на НОД на селото Ерџелија, како член на воспитна група, наскоро била примена за член на СКОЈ. Собирала народна помош и органиизирала младинки за преработка на памук и плетење на топла облека.

## Наводи

Категорија:Учесници во НОБ
Категорија:Жени во НОБ
Херби Хенкок

**Херберт Џефри „Херби“ Хенкок**  роден 12 април 1940 година, Чикаго, САД) е американски џез пијанист и композитор.

На седумгодишна возраст започнал со класично музичко образование, а на 11 години, како млад талент, свирел во Чикашката филхармонија. Почнал да учи техника, но набрзо станал професионален музичар и на 22-годишна возраст го снимил својот прв албум со свои композиции.

Кон средината на 1960-ти години, тој свирел во една од најважните џез групи на сите времиња - квинтет на трубачот Мајлс Дејвис, со саксофонистот Вејн Шортер, басистот Рон Картер и тапанарот Тони Вилијамс.

Кон крајот на 1960-ти години, тој почнал да експериментира со електрично пијано и се вклучил во движењето џез фузија. Тој основал свои групи со кои изведувал џез фузија, и покомерцијални форми на фанк џез. Овој пресврт не бил добро прифатен од критичарите, но Хенкок во исто време свирел сериозен џез, на пример во групата В. С. О. П. во која биле вклучени сите членови на гореспоменатиот квинтет Мајлс Дејвис, освен самиот Дејвис, кој бил заменет од Фреди Хабард.

Подоцна, Хенкок барал рамнотежа помеѓу електричното и акустичното пијано и помеѓу џезот и комерцијалните форми на фанк, поп и слично. Свирел во различни состави и има издадено голем број албуми и ЦД-а.

Тој се смета за еден од најголемите џез пијанисти во последните децении. Иако бил склон кон експериментирање, тој успеал да ја задржи мелодичноста на своите композиции. Добил десет Греми награди, како и Оскар за неговата музика во џез филмот Околу полноќ  од 1986 година.

## Наводи

## Надворешни врски
* Официјална интернет страница - Херби Хенкок

Категорија:Добитници на Греми
Категорија:Американски пијанисти
Категорија:Американски композитори
Категорија:Американски музичари
Категорија:Американски џез музичари
Категорија:Луѓе од Чикаго
Категорија:Родени во 1940 година
Католичка црква во Узбекистан

**Католичката црква во [[Узбекистан]]** е дел од светската католичка црква, под духовно водство на папата во Рим.

Во 2020 година, имало приближно 4000 католици во земјата со 27 милиони жители;  ова било за 20% помалку од 2008 година. Тие се организирани под единствена Апостолска управа на Узбекистан (мисионерска предепархиска јурисдикција). Главната црковна зграда е Катедралата Свето срце, која се наоѓа во Ташкент.

## Активности
Различни религиозни ордени како што се Францисканците и Мисионерите на милосрдието на Мајка Тереза имаат присуство во земјата и помагаат во активности како што се грижата за сиромашните, затворениците и болните.

Исто така, имало обиди за воведување на католичката добротворна група Каритас, но досега биле неуспешни. Сите мисионерски и други напори за преобратување на луѓе во католицизам од други религии се забранети со узбекистанскиот закон. 

Во 2020 година имало 9 свештеници и 12 калуѓерки во 5 парохии.  Се планирало отворање на уште две парохии.

## Екуменски односи
Муслиманско-христијанските односи во земјата се позитивни. Не се воспоставени официјални односи помеѓу Католичката и Источната православна црква во Узбекистан, но на локално ниво свештениците од двете заедници се во дијалог. Односите помеѓу ерменските Апостолци, Лутеранците и локалните католички заедници се исто така позитивни.

## Поврзано

* Религија во Узбекистан
* Христијанство во Узбекистан

## Наводи

## Надворешни врски

* Новинска агенција ЗЕНИТ - Рим
Категорија:Римокатоличка црква
Невада Смит

**„Невада Смит“** (англиски: *Nevada Smith*) – филм на режисерот Хенри Хатавеј (Henry Hathaway) од 1966 година, снимен по сценариото на Џон Мајкл Хејс (John Michael Hayes), засновано на романот „The Carpetbaggers“ на Харолд Робинс (Harrold Robins). Главните улоги ги играат: Стив Меквин (Steve McQueen), Карл Малден (Karl Malden), Брајан Кит (Brian Keith) и Артур Кенеди (Arthur Kennedy).

## Синопсис
Откако непознати убијци му го усмртуваат целото семејство, Невада Смит (го игра Меквин) се заколнува на освета. Тој заминува во потрага по виновниците и успева да ги пронајде убијците...

## Наводи

Категорија:Американски филмови
Категорија:Филмови на англиски јазик
Категорија:Филмови засновани на романи
Категорија:Филмови од 1966 година
Категорија:Вестерни
Категорија:Филмови чие дејствие се одвива во САД
Категорија:Филмови на Хенри Хатавеј
Категорија:Филмови со Стив Меквин
Категорија:Филмови со Карл Малден
Категорија:Филмови со Брајан Кит
Категорија:Филмови со Артур Кенеди
Ариф Хералиќ

**Ариф Хералиќ** (роден во Зеница на 5 мај 1922 - починал во Зеница на 16 јуни 1971) — леар од Железарницата Зеница.  Неговата насмевка е позната по банкнотата од илјада динари, издадена во 1955 година. По деноминацијата во 1965 година тоа било монета од десет динари популарно наречена „*Сом*“, која се користела до средината на 1980-тите.

Банкнотата е создадена врз основа на фотографија направена на крајот на декември 1954 година. Сликата била направена од фоторепортерот на весникот „Борба“ Никола Бибиќ за текст за челичарницата во Зеница.

Ариф Хералиќ често го мешаат со Алија Сиротановиќ, рудар кој соборил рекорди од рудникот Бреза кај Вареш. Ариф Хералиќ не бил рекордерски херој на трудот како Алија, но за време на социјалистичката градба на СФРЈ претставувал пример за ведар и задоволен работник – производител, поради што неговиот лик се појавил на најкористената банкнота во тоа време.

За судбината на Ариф Хералиќ, како претходно насмеан работник и симбол на социјалистичкиот напредок и просперитет, кој се разболел, станал хроничен алкохоличар и живеел во сиромаштија со своето семејство, и се обидел да побара парична отштета за употребата на неговиот лик на банкнота, бил снимен документарен филм наречен „*Обезвреднувањето на насмевката*“ (1967), во режија на Војдраг Берчиќ. Филмот ја сугерира вината на општеството, кое го експлоатирало, а потоа го отфрлило работникот. Се емитувал на 9 јануари 1968 година на ТВ Загреб, после Дневник. Проекцијата на филмот предизвикала долготрајни дебати во политичките кругови. ТВ Загреб го прогласил прикажувањето на филмот за „*програмска и политичка грешка*“, а уредникот на филмската програма поднел оставка. Иако државниот обвинител не ја забранил проекцијата, филмот повеќе не бил прикажан.

Ариф Хералиќ имал единаесет деца. Се пензионирал во 1961 година, како работен инвалид. Тој починал во сиромаштија.

## Галерија

Податотека:1000din-1963.jpg|врска=Датотека:1000din-1963.jpg|алт=Хералић на новчаници од 1000 динара| Хералиќ на банкнотата од 1000 динари
Податотека:YUD_10_1981_obverse.jpg|врска=Датотека:YUD_10_1981_obverse.jpg|алт=Ариф Хералић на новчаници од 10 динара.| Ариф Хералиќ на банкнотата од 10 динари.


## Наводи

## Литература
* 
* 

Категорија:Југословени
Категорија:Луѓе од Зеница
Категорија:Починати во 1971 година
Категорија:Родени во 1922 година
Слишовци

**Слишовци** — населено место во општината Трн, Перничка Област, Бугарија. Според пописот од 2021 година имало 22 жители. Населението во селото зборува торлачки.

## Поврзано
* Трн (град)
* Перник (област)

## Наводи

Категорија:Трн
Категорија:Населени места во областа Перник
Цветанка Зајкоска

**Цветанка Конева Зајкоска** ( во , Прилеп —) — учесник во НОВ на Македонија.

## Животопис
Во времето на окупацијата живеела во Варош. Била симпатизер на напредното работничко движење од пред војната. Нејзиниот сопруг бил организиран и кај нив дома доаѓале членоивте на Месниот Комитет на КПЈ-Прилеп да одржуваат состаноци. Со почетокот на НОД нејзината куќа била ставена на располагање на Месниот Комитет. Кај нив се одржувале илегални состаноци. Примале и испраќале разни пораки, храна и дpyги потреби зз прилепскиот партизански одред. Пренесувала и растурала пропаганден материјал и служела за врска. Во нивната куќа еднаш неделно доаѓале куририте од Азот. Нејзината активност била забележителна и во организирањето на жените
од реонот во плетење и собирање народна помош.

## Наводи

Категорија:Учесници во НОБ
Категорија:Жени во НОБ
Вера Зафирова

**Вера Зафирова** ( во , во близина на Скопје —) — учесник во НОВ на Македонија.

## Животопис
Како монополска работничка во Скопје му припаѓала на напредното работничко движење пред војната. Од 1941 година го помагала НОД во заднината, собирала народна помош, санитетски материјали, организирала жени за плетење топла облека за политичките затвореници, одржувала врска меѓу Скопје и Долно Соње, пренесувала лекови храна и друго. При едно пренесување
на материјали во 1944 година била ранета од непријателот. Извесно време се криела и се лекувала во селото Добри Дол. Потоа се вратила во Скопје каде продолжила активно да соработува во НОД.

## Наводи

Категорија:Учесници во НОБ
Категорија:Жени во НОБ
Цвета Зафирова

**Цвета Илиева Зафирова** ( во  —) — учесник во НОВ на Македонија.

## Животопис
Делувала од септември 1942 година. Собирала народна помош и подготвувала зимница за илегалците и Велешкиот партизански одред. Плетела чорапи за борците. Во 1944 година чувала илегалци. Во август 1944 година стапила во единиците на Осмата велешка бригада како борец.
## Поврзано
* Румена Зафирова

## Наводи

Категорија:Учесници во НОБ
Категорија:Жени во НОБ
Румена Зафирова

**Румена Љубева Зафирова** ( во  —) — учесник во НОВ на Македонија.

## Животопис
Учествувала во НОД од мај 1942 година. Собирала народна помош, растурала летоци и пропаганден материјал. Нејзината куќа од
пролетта 1942 година служела како магазин за чување на прехранбени артикли собрани за потребите на Велешкиот партизански одред и од кај неа биле испраќани во партизанската база. Носела храна на политичките затвореници. Од ноември 1942 година до 1943 година делувала во Скопје, вршејќи курирска служба меѓу Велес и Скопје и раководела со младински групи.
## Поврзано
* Цвета Зафирова
## Наводи

Категорија:Учесници во НОБ
Категорија:Жени во НОБ
Стана Зафировска

**Стана Георгиева Зафировска** ( во  —) — учесник во НОВ на Македонија.

## Животопис
Учествувала во НОД од септемвои 1943 година. Нејзиниот дом бил постојано засолниште на партизаните од Козјачкиот крај. Честопати како курир пренесувала пошта од „Карпошовиот" партизански одред до Куманово и обратно. Во декември 1943 година учествувала во собирањето на материјали и нивното криење во селото добиени со падобрани од сојузничките авиони. Како доверливо лице во јануари 1944 година чувала тешко ранет партизан, заедно со санитетката Елица Георгиева - Звисла. Окупаторот ја открил и ја блокирал куќата, но Стана успеела да го спаси партизанот. Во мај 1944 година
била примена за член на СКОЈ. Учествувала во агитирање и привлекување на женската селска младина од селото Пелинце за работа во НОД. На 5 август 1944 година стапила во единидите на НОВ во подвижната болница во селото Рамно како болничарка.

## Наводи

Категорија:Учесници во НОБ
Категорија:Жени во НОБ
Росанда Зафироска

**Росанда Зафироска** ( во  —) — учесник во НОВ на Македонија.

## Животопис
Учествувала во заднината на НОД во селото Драгоманце од 1943 година. Собиралз народна помош, изработувала топла облека
за борците во НОВ и ПОМ и била мошне активна во организацијата на АФЖ.

## Наводи

Категорија:Учесници во НОБ
Категорија:Жени во НОБ
Ружа Иванова-Силјановска

**Ружа Иванова-Силјановска** ( во  —) — учесник во НОВ на Македонија.

## Животопис
Од 1941 година се движела меѓу напредната младина во градот. Во август 1944 година стапила во единиците на НОВ н ПОМ, како борец на Четвртата македонска ударна бригада. Учествувала во сите акции на бригадата и наскоро била избрана за политички делегат на чета. Потоа била заменик кoмecap на I чета во I баталјон на Тринаесеттата македонска ударна бригада. Со 42 дивизија, како санитетка учествувала во завршните операции за ослободувањето на Југославија на Сремскиот фронт.

## Наводи

Категорија:Учесници во НОБ
Категорија:Жени во НОБ
Лена Здравкова

**Лена Здравкова** ( во  —) — учесник во НОВ на Македонија.

## Животопис
Ол август 1943 година почнала да собира народна помош во селото. Негувала ранети и болни борци од Козјачкиот крај. Во есента 1944 година била избрана за претседател на НОО во селото Степанце и за член на Околискиот одбор на АФЖ. Била делегат на Првиот конгрес на АФЖ во Белград.

## Наводи

Категорија:Учесници во НОБ
Категорија:Жени во НОБ
Шипковица (Бугарија)

**Шипковица** — населено место во општината Трн, Перничка Област, Бугарија. Според пописот од 2021 година имало 3 жители. Населението во селото зборува торлачки.

## Поврзано
* Трн (град)
* Перник (област)

## Наводи

Категорија:Трн
Категорија:Населени места во областа Перник
Северна Албанија

**Северна Албанија** () ― еден од трите НУТС-2 региони во Албанија, заедно со Средна Албанија и Јужна Албанија (Тоскерија). Се состои од областите Дебар, Драч, Кукуш, Леска и Скадар.

Во најширок етнографски контекст, Северна Албанија е позната и како **Гегерија** () и вклучува делови од териториите населени со Албанци во Косово, Црна Гора, Македонија и Србија. Името Гегерија е изведено од Гегите, дијалектичка подгрупа на Албанци кои претежно живеат во планинските области северно од реката Шкумба.

## Економија
Североисточна Албанија има значителни наоѓалишта на минерали, вклучувајќи хром, бакар и железо-никел. Албанија била водечки производител на хром во текот на 1980-тите, но производството нагло било намалено во раните 1990-ти како последица на крајот на комунизмот во земјата.

## Демографија

Петте области во Северна Албанија имале комбинирано население од 649.902 според пописот во 2023 година. 

## Наводи


Категорија:Административна поделба на Албанија
Категорија:Статистички региони во Албанија
Православие во Узбекистан

**Православието во Узбекистан** се однесува на приврзаниците и верските заедници на источното православно христијанство во Узбекистан. Узбекистан има муслиманско мнозинство, но околу 5% од населението се источни православни христијани, главно етнички Руси.
[десно|мини|293x293пкс| Руска православна црква во [Ташкент]]
[десно|мини|220x220пкс| Руска православна црква во [Самарканд]]
Руската православна црква во Узбекистан почнала да се формира во текот на 19-тиот век, кога целиот регион бил под власт на Руската империја. Првите источноправославни црковни структури биле формирани пред Руската револуција (1917), но за време на советската ера верскиот живот генерално бил потиснат. Денес, Руската православна црква во Узбекистан спаѓа во јурисдикција на Руската православна епархија на Ташкент и Централна Азија, со која раководи митрополит. Од 2011 година, митрополит на Ташкент и Централна Азија е Винсент (Морар). Од 15 мај 2008 година, Руската православна црква во Узбекистан е една од официјално регистрираните христијански деноминации во земјата.

## Поврзано

* Религија во Узбекистан
* Христијанство во Узбекистан
* Руска православна црква во Узбекистан
* Римокатолицизам во Узбекистан
* Протестантство во Узбекистан

## Наводи

Категорија:Религија по земја
Категорија:Христијанство по место
Руска православна црква во Узбекистан

[мини| Руска православна црква во [Самарканд]]
**Руската православна црква во Узбекистан** е главната заедница на источното православно христијанство во Узбекистан, претежно муслиманска земја. Најголем број од нејзините членови се Руси. Узбекистан спаѓа во рамките на Епархијата на Ташкент и Централна Азија на Руската православна црква. Со Епархијата раководи митрополит. Од 2011 година, митрополит на Ташкент и Централна Азија е Винсент (Морар).

Руската православна црква во Узбекистан била основана во 1871 година и ги опфаќа и Таџикистан, Туркменистан и Киргистан. Руската православна црква има подобра позиција кај владата отколку другите религиозни групи, иако  Уставот на Узбекистан воспоставува секуларна рамка за раздвојување на црквата и државата.

Официјалните бројки од 2020 година сугерираат дека 2,2% од населението на Узбекистан се православни христијани, од кои повеќето се етнички Руси.

## Поврзано

* Религија во Узбекистан
* Христијанство во Узбекистан
* Православие во Узбекистан
* Протестантство во Узбекистан
* Римокатолицизам во Узбекистан

## Наводи

## Надворешни врски

* Официјален сајт (на руски)

Категорија:Руска православна црква
Владимир Четкар

**Владимир Четкар** — македонски композитор, аранжер, продуцент, гитарист и вокал, со седиште во Њујорк. Роден е во Охрид, Македонија каде во детството свирел виолина. Бил под големо влијание од џез, фанк, соул и диско бендови и музичари како Change, Chic, Earth Wind and Fire, Патрис Рушен, Камео, The Brothers Johnson, Wes Montgomery, George Benson, Quincy Jones, Jamiroquai и многу други. Подоцна во животот, Владимир отишол во Соединетите Држави за да се образува на музичкиот колеџ Беркли. Тука, се сосредоточил на современо пишување и продукција со џез-гитара како негов главен инструмент.

Неговите оригинални албумски изданија „Никогаш нема да завршиме“, „Небесно“ и „Одиме дома“ биле прифатени од критиката и го позиционирале на меѓународно ниво како едно од најистакнатите имиња во жанрот џез-сул-фанк и му обезбедиле учество на турнеи со насловни настапи на некои од најголемите и најпрестижните меѓународни музички џез-фестивали како Сигет фестивалот (Унгарија), џез-фестивалот Блу ноут (САД), Меѓународниот џез-фестивал во Џакарта (Индонезија), џез-фестивалот на островот Пенанг (Малезија), џез-фестивалот во Хонгконг, џез-фестивалот во Беишан (Кина), џез- фестивалот Хуа Хин (Тајланд), Индиго расположение (Индија), Нишвил (Србија), Охридско лето и многу други.

Меѓународните критичари го сметаат за едно од највозбудливите имиња во својот жанр, свежа музичка сила која е единствена во денешната музичка индустрија поради фактот што тој самиот продуцира, компонира, оркестрира, аранжира и изведува своја оригинална музика, совршен музичар кој веќе импресионирал многу од своите лични влијанија, почнувајќи од легендарни продуценти како што се Давиде Романи од Change (бенд), Леон Вер, Боб Ести (Casablanca Records), Патрик Адамс (Salsoul Records, Prelude Records), Том Мултон, гитарската легенда Џорџ Бенсон, како и француските диско витези од Плејбој Меншн Димитри од Париз и Боб Синклар.

Неговата музика е претставена на меѓународно ниво од истакнати музички етикети како што се P-Vine Records (Јапонија), [C&L Music](http://www.cnlmusic.com/kor/ck_item.htm?code=album_info&no=8499&cate1=국내제작음반(Pop/Jazz)/) (Јужна Кореја), Hitman Jazz Records (Тајланд и Југоисточна Азија), Expansion Records (Обединето Кралство) и други, додека постојано се емитува на национални и специјализирани радија на глобално ниво.

## Студиски албуми
* *Ние никогаш нема да завршиме*
* *Небесно*
* *Одење дома*

## Наводи

## Надворешни врски
*Блуз и соул магазин (Велика Британија)
* https://vladimircetkar.com/music/ 

Категорија:Луѓе од Охрид
Категорија:Американци со македонско потекло
Категорија:Апсолвенти на колеџот за музика „Беркли“
Категорија:Живи луѓе
Категорија:Македонски гитаристи
Могила (Косово)

**Могила** () — населено место во општината Клокот, Гниланскиот Округ, Косово. Според пописот од 2024 година имало 988 жители. До Косовска војна српско (торлачко) население е било мнозинско.

## Поврзано
* Клокот
* Гнилане (округ)

## Наводи

Категорија:Клокот
Категорија:Населени места во Косово
Прва македонска кошаркарска лига 2024/25 - Разигрување

**Разигрување на Првата македонска кошаркарска лига 2024/25** ― втората и конечна фаза на Првата македонска кошаркарска лига 2024/25. Разигрувањата започнале на 23 април, а завршиле во јуни 2021 година. Осум екипи играле во разигрувањето преку пласманот од регуларниот дел.

## Четвртфинале
### (1) МЗТ Аеродром против (8) Феникс 2010

Ова било прва серија во разигрувањата помеѓу овие две екипи.

### (2) ТФТ против (7) Чаир 2030

Ова било прва серија во разигрувањата помеѓу овие две екипи.

### (3) Работнички против (6) Пелистер

### (4) Куманово против (5) Кожув

Ова било прва серија во разигрувањата помеѓу овие две екипи.

## Полуфинале
### (1) МЗТ Аеродром против (4) Куманово

Ова било прва серија во разигрувањата помеѓу овие две екипи.

### (2) ТФТ против (3) Работнички

## Трето место
### (3) Работнички против (4) Куманово

Ова било прва серија во разигрувањата помеѓу овие две екипи.

## Финале
### (1) МЗТ Аеродром против (2) ТФТ

## Наводи

2024/2025
Категорија:Спортот во Македонија во 2025 година
Хиндуизам во Ерменија

**Хиндуизмот во [[Ерменија]]** останува религија со мало влијание во ерменскиот религиозен живот. Тој е генерално претставен преку Меѓународното друштво за свесност за Кришна и малцинството индиски студенти со хиндуистичко потекло.

## Историја
На горниот дел од Еуфрат во Ерменија постоела колонија на индиски Хиндуси уште во 2 век п.н.е.

Според пишувањата на Зенобиј Глак, двајца индиски принца и нивните семејства побегнале во Ерменија од Уџаин во 149 година п.н.е. Тие добиле голем пречек и им била дадена земја. Тие изградиле храм за хиндуските богови и божици во Аштишат. Со текот на времето нивното општество пораснало на 20 села и било наречено Хиндкастан, ерменското име за Индија. Едно време, во Ерменија живееле над 15.000 Хиндуси, а хиндуските села цветале до зората на христијанството во Ерменија во 301 година од н.е.

## Верски организации
Меѓународното друштво за свесност за Кришна (ISKCON) и организациите за трансцендентална медитација се активни и во Ерменија. Во 1990 година ISKCON за прв пат бил официјално регистриран како заедница во Ерменија, а денес има околу 250 членови во земјата. ISKCON одржува собранија во градовите Ѓумри, Ванадзор, Јегегнадзор, Капан и Аштарак.

## Поврзано

* Религија во Ерменија

## Наводи

## Надворешни врски

* Indian imprint on Armenia (hinduonnet.com)
* Persecution of Hare Krishna Members in Armenia  (iskcon.com)
* "Hindoos in Armenia" by Dr. Mesrob Jacob Seth
* Indian Students in Armenia (armeniandiaspora.com)
* "When KGB closed in on Lord Krishna" (telegraphindia.com)

Категорија:Преселби на населението
Категорија:Религија во Ерменија
Златна копачка 2024

thumb|upright|Хари Кејн, добитник на Златната копачка 2024.

**Златна копачка 2024** е фудбалска награда доделена на играчот кој, за време на европската фудбалска сезона, го остварил најдобриот резултат пресметан со множење на бројот на постигнати голови на првенствените натпревари со коефициентот на тежина на самото првенство.

Наградата ја освоил Хари Кејн со 36 постигнати голови во Бундеслигата, кои му донеле 72 бодови. За напаѓачот на  ова била првата освоена златна копачка во кариерата, со што станал првиот англичанец кој ја освоил оваа награда.

## Конечен поредок
Ова е поредокот во однос на првите десет позиции.

## Наводи

Категорија:Златна копачка
Хартманов раствор

**Хартмановиот раствор**, познат и како **Рингер-лактат** е смеса на натриум хлорид, натриум лактат, калиум хлорид и калциум хлорид во вода. Се користи за надополнување на течности и електролити кај пациенти со хиповолемија или со низок крвен притисок. Може да се користи и во третманот на метаболна ацидоза и за испирање на окото по хемиски изгореници. Се дава како интравенска инфузија или со аплицирање на зафатеното место.

Несаканите ефекти може да вклучуваат алергиски реакции, хиперкалемија, хиперволемија и хиперкалцемија. Може да не е погоден за мешање со одредени лекови. Рингеровиот лактат има помала веројатност да предизвика или да ја влоши ацидозата во споредба со физиолошкиот раствор. Употребата за време на бременост и доење е генерално безбедна. Рингеровиот лактат спаѓа во групата на кристалоидни раствори. Тој е изотоничен, т.е. има иста тоничност како и крвта.

Рингеровиот раствор бил откриен во 1880-те; лактатот бил додаден во 1930-те. Се наоѓа на листата на неопходни лекови на СЗО. Хартмановиот раствор е достапен како генерички лек. Кај пациентите со хепатална инсуфициенција, Рингеров ацетат може да биде подобра алтернатива, при што лактатот е заменет со ацетат. Во Скандинавија вообичаено се користи Рингеров ацетат.

## Наводи

Категорија:Неопходни лекови според Светската здравствена организација
Азотемија

**Азотемија** е медицинска состојба карактеризирана со зголемени нивоа на азотни соединенија, како уреа и креатинин, во крвта. Најчесто се јавува поради намалена функција на бубрезите, кои не успеваат правилно да ги филтрираат овие отпадни продукти. Може да биде предизвикана од дехидратација, бубрежни заболувања, опструкција на уринарниот тракт или други системски нарушувања. Симптомите вклучуваат замор, конфузија и оток, а дијагнозата се потврдува со крвни тестови. Третманот зависи од причината, често вклучувајќи хидратација или лекување на основното заболување.

## Типови

### Преренална азотемија
Настанува поради намален проток на крв во бубрезите, што го ограничува нивното филтрирање на азотните отпадни продукти. Причинители се: хиповолемија (дехидратација, крварење), срцева слабост, шок, или намалено снабдување со крв. Карактеристики за овој тип се: покачени нивоа на уреа и креатинин, но со нормална бубрежна функција.

### Примарна ренална азотемија
Резултат е на директно оштетување на бубрежната структура или функција. Причини за нејзино настанување се: акутна тубуларна некроза, гломерулонефритис, инфекции, токсини, или исхемија. Карактеристики се: оштетување на нефроните, намалена гломерулна филтрација, покачени уреа и креатинин.

### Постренална азотемија
Настанува поради опструкција на уринарниот тракт, што спречува излачување на урината. Причини се: камења во бубрезите, тумори, зголемена простата, или уретрална опструкција. Карактеристично за овој тип е акумулација на уреа и креатинин поради задржување на урината.

Категорија:Нефрологија
Долна Будрига

**Долна Будрига** () — населено место во општината Партеш, Гниланскиот Округ, Косово. Според пописот од 2024 година имало 888 жители. Селото е српско (торлачко).

## Поврзано
* Партеш
* Гнилане (округ)
* Косовски Срби

## Наводи

Категорија:Партеш
Категорија:Населени места во Косово
Категорија:Српски населби во Косово
Милан Илоски

**Милан Илоски** (роден на 29 јули 1999, во Ескондидо) е американски фудбалер со македонско потекло,  на Сан Диего.

## Биографија
Илоски е роден во Ескондидо, Калифорнија, од родители со македонско потекло. Тој има двајца браќа Брајан и Ерик Илоски и двајцата се исто така фудбалери.

## Клупска кариера
Откако играл колеџ фудбал на Универзитетот Калифорнија во Лос Анџелес, на 15 јануари 2020 година, потпишал за клубот од МЛС американската лига, . Своето деби за клубот го направил на 10 септември 2020 година, влегувајќи како замена во продолжението од победата со 3-0 над ФК Лос Анџелес. Откако тоа бил неговиот единствен настап за клубот за сезоната, следната сезона тој играл за вториот тим Реал Монаркс во УСЛ првенството каде на 18 натпревари постигнал 5 гола. По завршувањето на сезоната 2021, опцијата за продолжување на неговиот договор била одбиена од Солт Лејк.

На 22 февруари 2022, Илоски потпишал за Оринџ Каунти. По две импресивни сезони, од кој во првата ја освоил и златаната копачка за најдобар стрелец во УСЛ првенството со 22 постигнати гола, на 12 септември 2023 тој бил купен од данскиот клуб Норшелан, на кој според договорот требало да му се придружи по завршувањето на сезоната во УСЛ со Оринџ Каунти. Своето деби за данскиот клуб го направил на 11 август 2024, влегувајќи како замена во 87-мата минута од натпреварот од Суперлигата на Данска против Лингби што завршил нерешено 1-1. Својот прв гол во дресот на Норшелан го постигнал во победата со 4-1 на гостувањето кај Сенерјуск на 6 октомври 2024.

На 2 април 2025, Илоски бил позајмен на новиот член во МЛС лигата, Сан Диего. Дебитирал за клубот единаесет дена подоцна, заменувајќи го Анибал Годој во поразот со 3-2 на гостувањето кај .

## Статистика
### Клупска статистика
*Статистиката е ажурирана на 28 април 2025.*

## Наводи

## Надворешни врски

*Милан Илоски на soccerway
*Милан Илоски на transfermarkt
*Милан Илоски на espn
*Милан Илоски на whoscored

Категорија:Американски фудбалери
Категорија:Македонски фудбалери
Категорија:Фудбалери на ФК Реал Солт Лејк
Категорија:Фудбалери на ФК Норшелан
Категорија:Фудбалери на ФК Сан Диего
Категорија:Живи луѓе
Категорија:Родени во 2003 година
Категорија:Американци со македонско потекло
Мир (титула)

**Мир** () — титула што се користела во исламските земји, обично означувајќи поглавар на племе. Потекнува од арапскиот збор „емир“ ().

Во Отоманското Царство, титулата *мир-и-миран*, заедно со арапскиот *емир ел-умара* („емир на емирите“), била користена како еквивалент на турската титула беглербег.

На Индискиот Потконтинент, по доаѓањето на власт на Великиот Могул, титулата мир во комбинација со зборови од јазикот урду се користела за означување на различни воени и административни должности: маршал (*мир-тузак*), командант или началник (*мир-дах*), главен распоредувач (*мир-саман*), главен ловец (*мир-шикар*), командант на артилеријата (*мир-и-аташ*), претседател на меџлисот (*мир-и-меџлис*), старешина на маало (*мир-махала*), генерал-квартермастер (*мир-и-манзил*) и главен секретар (*мир-мунши*).

Во хиндуистичкото кралство Непал, титулата *мир-мунши* ја носел главниот секретар на Министерството за надворешни работи, а титулата *мир-умарао* (од арапскиот „емир ел-умара“) ја носеле повисоките офицери пониски од сердарите. Еден од владетелите на Белуџистан во XV век се викал Мир Чакар.

Во Средна и Јужна Азија, „мир“, како и зборот „хан“, често е дел од лично име (на пр. Мир Муртаза Бхуто, Мир Мухамед Амин-и Бухари). Исто така, оваа титула се среќава и во имињата на неколку градови во Пакистан, како што се Мирпур во Азад Кашмир и Мирпур-Хас во Синд.

## Наводи

Категорија:Титули
Категорија:Воени чинови
Категорија:Кралски титули
Категорија:Благороднички титули
Категорија:Шефови на држави
Божевце

**Божевце** () — населено место во општината Ранилуг, Гниланскиот Округ, Косово. Според пописот од 2024 година имало 24 жители. До 2011 година српско (торлачко) население било мнозинско.

## Поврзано
* Ранилуг
* Гнилане (округ)

## Наводи

Категорија:Ранилуг
Категорија:Населени места во Косово
Егзоканибализам

мини| Млади абориџини од областа Путумајо во амазонскиот басен фотографирани како печат и јадат непријател
**Егзоканибализам** (од грчкиот *exo-*, „однадвор“ и канибализам, „да се јадат луѓе“), спротивно на ендоканибализмот, е консумирање месо од луѓе кои не припаѓаат на блиска општествена група - на пример, јадење на сопствените непријатели. Ова се толкува како обид за стекнување на посакуваните квалитети на жртвата и како „врвна форма на понижување и доминација“ на поразениот непријател во војната. Ваквите практики биле документирани во различни култури, вклучувајќи ги Ацтеките во Мексико и Карибите и Тупинамба во Јужна Америка.

Историски гледано, егзоканибализмот бил и практична мерка во особено очајна герилска војна со исцрпувачки последици, кога екстремниот глад и изобилството на убиени луѓе се совпаѓаат и создаваат услови погодни за канибализам. Некои ја протолкувале практиката како форма на грабливост, а не како ритуален чин, гледајќи го сторителот и жртвата во улоги на предатор наспроти плен.

## Културна практика
Егзоканибализмот во форма на јадење непријатели често се прави за да се изрази непријателство и доминација кон жртвата. Сторителот ја јаде својата жртва за да нанесе крајно навредување и понижување. Исто така, се практикува заедно со лов на глави и скалпирање за прикажување на воени трофеи. Џон Кантнер, археолог кој го проучувал канибализмот во американскиот југозапад, заклучил дека кога ресурсите се намалуваат, конкуренцијата меѓу општествата се зголемува, а ова може да доведе до егзоканибализам.

Иако егзоканибализмот генерално се споредува со ендоканибализам, и двата се форми на институционализиран или ритуален канибализам (широко прифатен во општествата каде што се јавуваат), за разлика од случаите што се практикуваат за време на гладување или од изолирани, често патолошки поединци.

Културите што ги практикуваат обете форми на ритуален канибализам се чини дека се ретки, но еден добро проучен случај биле Варите, амазонски народ во Бразил кој јадел и убиени непријатели и починати роднини, иако на значително различни начини.

## Култури познати по егзоканибализам
мини| Непријатели убивани и печени во Јужна Америка – гравура од Теодор де Бри (1592).
Културите за кои се знае или се вели дека практикувале егзоканибализам вклучуваат Азанде, Ленду и Сонгје (особено Запо Зап) во Средна Африка, народите Батак и Дајак во Азија и британските Атакоти во Европа.

Во Северна Америка, вакви практики се евидентирани кај Ирокезите, Нуу-ча-нултите (Нутка), анцестралните Пуеблоанци (Анасази) и Ацтеките; во Јужна Америка, кај народите Тупинамба, Вари и Мапуче.

Култури на Океанија кои во период од нивната историја практикувале вакви обичаи се Маркижаните, Мјанминците, Асматите, Фиџијците и Маорите.

## Поврзано

* Канбализам во Африка
* Канибализам во Азија
* Канибализам во Европа
* Канибализам во Океанија
* Канибализам во Америка

## Наводи

Категорија:Антропологија
Категорија:Канибализам
Куру (болест)

**Куру** — прионска болест (како кравјо лудило), откриена во Нова Гвинеја на почетокот на XX век.

Болеста куру кај народот Фор од Нова Гвинеја ја опишале Мајкл Алперс и Даниел Карлтон Гајдушек (Нобеловата награда за медицина 1976 година), како и други истражувачи. Иако се разликува од Кројцфелд-Јакобовата болест, куру е исто така пренослива спонгиоформна енцефалопатија. Нејзиниот начин на пренос е поврзан со антропофагиски погребен обред. Зборот *куру* значи „трепери од страв“, на форски јазик.

## Меѓу Абориџините
Се чини дека првиот случај е опишан во 1920-тите, но медицината навистина се заинтересирала за него дури во 1950-тите. Оваа болест влијае на абориџинското население на племињата Фор од висорамнините на Источна Нова Гвинеја, сега во Папуа Нова Гвинеја, кои ги јаделе телата на починатите за време на мртовечки антропофагични обреди. Овој ритуал се состоел од тоа што членовите на племето ги јаделе починатите роднини за да се надополнат со нивната физичка и духовна сила. Се чини дека оваа практика престанала во средината на 1950-тите под притисок на австралиската администрација.

Од болеста главно страдале жените и децата кои го јаделе мозокот. Мажите, кои ги јаделе мускулите, биле поштедени. Се чини дека постои генетска подложност што исто така ја објаснува специфичната состојба на ова население. Оваа болест е одговорна за повеќе од половина од смртните случаи забележани во најпогодените села. Болеста го достигнала својот врв во 1950-тите, а последниот случај се јавил во 2003 година, повеќе од 45 години по заразувањето.

Вкупниот број на заболени е околу 2 700. Болеста исчезнала поради прекинот на антропофагијата.

## Симптоми
Времето на инкубација (времето помеѓу заразувањето со прион и првите знаци на болеста) може да биде помалo од 5 години, но постоењето на околу десет случаи кои се појавиле повеќе од 40 години по наводниот прекин на канибализмот го покренува прашањето за многу подолг период на инкубација.
мини| Церебелум на жртва на куру.
Болеста се пројавува главно како маломозочен синдром со нарушување на рамнотежата, координацијата на движењата, визуелни нарушувања, епилептични напади и грчење на мускулите. Деменцијата може да ја допотполни сликата, што доведува до смрт во рок од неколку години.

Болеста, предизвикана од натрупување на протеин прион, го омекнува мозочното ткиво додека не стане сунѓересто.

## Истражување
Kако можни антиприонски агенси, погодни за употреба кај луѓето, во лабораторија биле утврдени такролимусот и астемизолот.

## Наводи

Категорија:Канибализам
Категорија:Приони
Категорија:Без месна слика, туку со слика од Википодатоците
Категорија:Зборови што ги нема во ТРМЈ
Категорија:Заразни болести
Категорија:Невродегенеративни болести
Категорија:Ретки болести
Категорија:Науката во 1957 година
Хиндуизам во Малта

**[[Хиндуизам|Хиндуизмот]]** е трета најголема религија во Малта по христијанството и исламот. Сепак, не е призната како државна религија. Според пописот од 2021 година, во Малта имало 6.411 Хиндуси, што претставувало 1,42% од нејзиното население.

Во 2021 година, Чарлс Ј. Мускат ја објавил *Ekam Sat: Il-Verità Waħda: Esperjenza tal-Veda Dharma Ġabra ta' testi ewlenin u riflessjonijiet prattići*, антологија на јужноазиски религиозни текстови на малтешки, вклучувајќи ги Ведите и Упанишадите.

## Демографија
Во 2010 година, во Малта имало околу 840 Хиндуси. Според пописот од 2021 година, во Малта имало 6.411 Хиндуси од кои 135 биле малтешки државјани, а 6.276 биле жители кои не биле од малтешка националност. Хиндусите се 0,04% од малтешките граѓани и 6,02% од жителите кои не се од малтешка националност. Хиндуизмот го практикуваат главно индиските и непалските Малтежани.

### Хиндуистичко население по области
Хиндуистичкото население на Малта по области е прикажано подолу:

Северниот пристаништен округ има највисок процент на Хиндуси, а Западниот округ има најмал процент на Хиндуси.

### Етничка припадност

Мнозинството Хиндуси во Малта се од азиско потекло, главно индиски и непалски Хиндуси. Има и 286 европски Хиндуси, 164 Хиспанци/латиноамерикански Хиндуси, 107 Африканци и 51 арапски Хиндус.

## Живот во заедницата
Стан на првиот кат од малтешко-индискиот општински центар се користел како привремено место за средби на Хиндусите.

Хиндусите во Малта приватно ги слават Дивали, Холи, Онам, и други хиндуистички фестивали.

## Контроверзност околу кремацијата
Починатите Хиндуси биле погребувани според католичките погребни обреди откако Британците си заминале во 1964 година, наместо да бидат кремирани како што барала нивната религија. Под британска власт над Малта, кремацијата се одвивала на гробиштата Лазарето на островот Маноел. Еден хиндуистички водач од САД, ја замолил владата на Малта во 2019 година да субвенционира кремации во странство за Хиндусите во Малта.

## Статус
Хиндуизмот, заедно со другите индиски религии (како будизмот, сикизмот и џаинизмот) и јудаизмот не се признати во Малта и се третираат како култови. Во 2010 година, хиндуистичките и еврејските групи го повикале папата Бенедикт XVI да интервенира за да се осигури дека Малта ги третира сите религии еднакво пред законот, но тој не интервенирал.

## Наводи

## Надворешни врски

* ''Екам Сат'' преку ''„Тајмс оф Малта“''
Категорија:Религија во Малта
Љубоболие (раскази)

**Патар** – збирка раскази на македонски јазик од битолскиот писател Владимир Костов. Делото било издадено во 2018 година од издавачката куќа Матица македонска, а финансиски помогнато од Министерството за култура.

## Содржина
Книгата содржи 23 раскази:
* Габриел
* Анагки

* Арч
* На сцената и зад сцената
* Огледалце
* Книга
* Кучешка рапсодија
* Плачат оние планини за мене
* Иљо
* Ептен убо
* Гром
* Мрша
* Кутриот Трајан
* Песна
* Чемерика
* Angelus
* Љубовникот на леди Четерли
* Крин
* Максимализам
* Воскресение
* Прокураторот
* Санта Лучија
* Џан-девојче

## Поврзано
* Владимир Костов
* Македонска книжевност
* Матица македонска

## Наводи

Категорија:Владимир Костов
Категорија:Дела на Владимир Костов
Категорија:Изданија на Матица македонска
Категорија:Книги од 2018 година
Квартил

**Квартил** е статистичка мерка што ја дели податочната низа, подредена по големина, на четири еднакви делови. Постојат три квартили:

*Прв квартил (Q1): Вредност под која се наоѓаат 25% од податоците.
*Втор квартил (Q2): Средна вредност или медијана, под која се 50% од податоците.
*Трет квартил (Q3): Вредност под која се наоѓаат 75% од податоците.

Квартилите се корисни за анализа на распонот и дистрибуцијата на податоците, особено во описната статистика.

Категорија:Статистичка анализа
Ендоканибализам

**Ендоканибализмот** — практика на канибализам во сопствената местоположба или заедница. Во повеќето случаи ова се однесува на консумирање на останките од починатиот во погребален контекст.

## Наводи

Категорија:Начини на исхрана
Категорија:Антропологија
Категорија:Канибализам
Круч

**Круч** или **Живавода Круч** () е населено место и општина во покраината Кампобасо, Молизе, Италија. Според проценка од 2025 година имало 547 жители. Во селото живеат молишки Хрвати, доселени во крајот на XV и почеток на XVI век од Далмација.

## Поврзано
* Mолишки хрватски јазик
* Молизе

## Наводи

Категорија:Кампобасо (покраина)
Категорија:Населени места во Италија
Категорија:Молишки Хрвати
Корупција во Молдавија

**Корупција во Молдавија** — се однесува на појавата и спречувањето на корупција во Молдавија. Владата на Молдавија последниве години презела неколку чекори за борба против корупцијата, вклучително и спроведување на законот и подобрување на институционалните структури. Гонењето на службеници кои биле вмешани во корупција, исто така, се случува почесто во последниве години. Сепак, бизнисите ја сметаат корупцијата за сериозен проблем при водењето на бизнис, а деловната средина продолжува да биде една од најпредизвикувачките во регионот.

## Историја
Според „Транспаренси Интернешенал“, 37% од Молдавците пријавиле дека платиле мито во 2010 година. Една од најперцепираните корумпирани институции била полицијата.

Голем протест против корупцијата бил одржан во Кишинев во септември 2015 година по банкарска измама од 1 милијарда долари (655 милиони фунти). 

Во еден труд од 2020 година објавен од Центарот за правни ресурси на Молдавија и спонзориран од USAID била анализирана потребата од специјализиран суд за борба против корупцијата.

На 19 април 2021 година, во Стразбур, Франција, бил потпишан Акцискиот план на Советот на Европа за Република Молдавија 2021–2024 година. Станува збор за акционен план кој, меѓу другото, имал за цел да се бори против корупцијата во земјата.

Во март 2023 година било објавено основањето на Антикорупцискиот суд на Молдавија. Според претседателката Маја Санду, судот бил неопходен за пристапување кон Европската Унија. AКC требало да биде во фокусот на парламентарната работа од април 2023 година. Документ од бела книга бил објавен во јуни 2023 година. ММФ го забележал тоа во извештајот од март 2024 година. Советот на Европа бил исто така вклучен. Во февруари 2025 година, Транспаренси Интернешенал ја вклучил Молдавија меѓу „значајните подобрувачи“ за регионот на Источна Европа и Средна Азија, припишувајќи го подобрувањето на реформираното судство на владата на претседателката Санду, кое, предводено од новиот Антикорупциски суд, активно ги гонело корумпираните службеници.

## Рејтинг
На Индексот за перцепција на корупцијата на Транспаренси Интернешенал за 2024 година, Молдавија добила 43 поени на скала од 0 („многу корумпирана“) до 100 („многу чиста“), што било повисоко за 13 поени во споредба со 2016 година. Кога била рангирана според резултатот, Молдавија била рангирана на 76-то место меѓу 180-те земји во Индексот, при што земјата рангирана на прво место се смета дека има најчесен јавен сектор. Во споредба со регионалните резултати, најдобриот резултат бил 53 поени, просечниот резултат бил 35 поени, а најнискиот резултат бил 17 поени. Во споредба со светските резултати, најдобриот резултат бил 90 поени (1-во место), просечниот резултат бил 43 поени, а најлошиот резултат бил 8 поени (180-то место).

## Поврзано

* Криминал во Молдавија

## Белешки

## Наводи

## Надворешни врски

* Профил на корупција во Молдавија од порталот за борба против корупцијата во бизнисот

Категорија:Економија на Молдавија
Категорија:Молдавско право
Категорија:Корупција по земја
Категорија:Политика на Молдавија
Категорија:Управување со Молдавија
Азербејџанска митологија

[мини|217x217пкс| Митолошкиот џин Див на поштенска марка од [Азербејџан]]
**Азербејџанска митологија** (азербејџански: *Azərbaycan mifologiyası*) — митолошки претстави на азерскиот народ.

Азербејџанските митови и легенди биле создадени врз основа на верата на народот во митски и полумитски суштества - носители на доброто и злото. Митските единства како што биле Земја - Небо, Море - Планина, Вода - Оган, Човек - Ѕвер, Дрво - Цвет, Ветер - Кал, доминираат во митолошкиот систем. Приказните поврзани со овие единства се создавале како што се развивало општеството. Овие приказни го карактеризираат раниот развој на луѓето и се пренесувале усно во текот на многу векови. Друга група митски единства во форма на посебни приказни станала дел од различни азербејџански фолклорни жанрови.

Иако митологијата на азерскиот народ била под влијание на надворешни сили, таа задржала локална боја. Таа е поврзана со митологијата на  Кумиците.

Потеклото на некои азербејџански митови лежи во монументалниот еп *Огуз-Наме*, како и во приказните за херојскиот еп на Огузите *Китаб Деде Коркуд*, кој вклучувал рани турски претстави и архаични погледи кои потекнувале од Кавказот.

## Наводи

## Дополнителна литература

* 
* 
* 
* 
* 
* 
* 
* 
* 
* 

Категорија:Азербејџанска национална култура
Категорија:Азербејџански фолклор
Дијамела дел Позо

**Дијамела дел Позо Перез** (родена на 2 октомври 1976 година), позната едноставно како **Дијамела**, е кубанска пејачка која живее во Шпанија. Таа работела во жанрови како што се румба, сон, болеро и салса.

## Биографија
Дијамела дел Позо потекнува од скромно семејство, почнала да покажува склоност кон пеење и музика уште од рана возраст. Во 1991 година таа дебитирала во локален оркестар, со што ја започнала својата професионална кариера. Оттогаш, па сè додека не ја напуштила Куба во 2004 година, таа се приклучила на неколку музички групи на островот.

Во 1995 година, таа станала членка на новоформираниот женски оркестар „Сон Дамас“ во Хавана, со кој настапувала во неколку европски земји, Латинска Америка, Карибите и Јапонија. Првиот албум со групата го издала во 1996 година, а подоцна во 1999 година го издала и својот втор албум откако се разделила од групата кон средината на 2000-ти години.

Во 1998 година, заедно со други музичари на кубанската музика како што се Мишел Маза, Феликс Балој, Тони Кала, Педро Калво, Тибурон Моралес и Марио „Мајито“ Ривера, Дијамела снимила песна за албумот *Сонеро Сој*, изведена во чест на кубанскиот композитор и музичар Адалварезто.

Во 1999 година, таа учествувала во снимањето на албумот *„Куба Хуманидад“*, посветен на покојниот кубански популарен пејач Карлос Ембале, на кој учествувале повеќемина музичари. 

## Наводи

## Надворешни врски

* 
Категорија:Живи луѓе
Категорија:Родени во 1976 година
Категорија:Џез пејачи
Вермонтски џез центар

**Вермонтскиот џез центар** — училиште за џез основанo од гитаристот Атила Золер во Братлборо, Вермонт. Золер го започнал центарот како Атила Золерова џез клиника во 1974. Центарот води годишна летна работилница, часови и серија концерти. Во 2016 година, центарот купил концертно пијано Steinway D-274. Центарот не се ослонува на грантови за голем дел од неговите програми, добивајќи средства од донатори и други приходи.

## Наводи

## Надворешни врски

* 
Категорија:Џез организации
Категорија:Музички училишта во САД
Томи Гумина

**Томас Џозеф Гумина** (20 мај 1931 година во Милвоки - 28 октомври 2013 година) — американски џез хармоникаш и изработувач на музички инструменти.

Гумина започнал да свири хармоника на единаесетгодишна возраст и земал часови по хармоника во Чикаго во текот на втората половина на 1940-тите. Тој почнал да работи со Хари Џејмс на телевизија во 1952 година како придружник на популарни мелодии, а во 1955 година Гумина почнал да работи самостојно, и соло и со ансамбл. Тој исто така снимал со Бади ДеФранко и Вили Смит во 1960-тите и почнал да експериментира со модифицирање на електрична хармоника, чиј засилен звук наликувал на електронски оргули. Тој повремено бил активен како изведувач во 1970-тите (на пр. *Art Pepper* во 1974 година), но сè повеќе се концентрирал на својот бизнис за производство на засилувачи, *Polytone Musical Instruments*, кој бил со седиште во Норт Холивуд, Калифорнија. Тој и Џо Пас ја основале издавачката куќа „Политоун рекордс“ во 1987 година.

## Наводи

Категорија:Починати во 2013 година
Категорија:Родени во 1931 година
Категорија:Џез музичари
Бадовац

**Бадовац** () е населено место во општината Грачаница, Приштинскиот Округ, Косово. Според пописот од 2024 година имало 33 жители. Словенското население во селото зборува торлачки и се смета за српско.

## Поврзано
* Грачаница
* Приштина (округ)
* Косовски Срби

## Наводи

Категорија:Грачаница
Категорија:Населени места во Косово
Категорија:Српски населби во Косово